Puerto-Riko Milli Kitabxanası
Puerto-Riko Milli Kitabxanası (isp. Biblioteca Nacional de Puerto Rico) — Puerto-Riko şəhərinin milli kitabxanası; 1967-ci ildə Puerto-Riko Qanunverici orqanının 44 saylı birgə Qətnaməsi ilə Puerto-Riko Baş Kitabxanası (Puerto Riko Baş Kitabxanası) kimi yaradılmışdır. 11 aprel 1973-cü ildə fəaliyyətə başlamışdır. 2003-cü il 17 avqust tarixli 188 saylı qərarla Puerto-Riko Milli Kitabxanası adlandırılmışdır. Kitabxana Puerto-Riko Mədəniyyəti İnstitutuna aiddir. Kitabxana XIX əsrə aid klassik tikilini (bir vaxtlar Bacardi Rum flaqman fabrikini) Puerto- Riko Baş Arxivi ilə bölüşür. Kitabxananın ixtisaslaşmış kolleksiyalarına XVI-XIX əsrlərə aid dəri cildli dini kitabların Dominikan Kolleksiyası, 1300 rəqəmsal əlyazmanı özündə birləşdirən Euxenio Marii de Ostos Kolleksiyası, ədəbiyyatşünas və Puerto Riko Universitetinin sabiq professoru Konça Melendezin şəxsi kolleksiyası daxildir. Kitabxananın binası Old San Xuanda Luis Munyoz Rivera parkı ilə üzbəüz yerləşir. Kondisionerli və pulsuz internetə çıxışı olan binadır. Kitabxana və Arxivlərin 119 yerlik amfiteatrı var, burada hər birinin ayrı-ayrılıqda yan masası və gözəl mənzərəsi var. Bina 1976-cı ildə keçmiş Carcel de Puerta de Tierra adı ilə Tarixi Yerlərin Milli Reyestrinə daxil edilmişdir.